Այս օրերին թոռնուհին նաեւ սպառնալիքներ է տեղում, հայտարարելով, թե իր պահանջը չբավարարելու դեպքում, թանգարանային արժեքները հետ կվերցնի։ Մինչդեռ թանգարանի հիմնադրումից ի վեր Թումանյանների ընտանիքի կողմից «նվիրաբերված» արժեքները Հայաստանի կառավարությունը գնել է, իսկ թանգարանը պետական հաստատություն է, որի հիմնադիրը դարձյալ կառավարությունն է։ Այն էլ ասենք, որ երբ տնօրենի խորհրդականի պաշտոնից ազատվել է Ի.Սաֆրազբեկյանը եւ դիմել է դատարան՝ աշխատանքում վերականգնվելու պահանջով, դատարանը մերժել է նրա հայցապահանջը։